stanford-oval/wikipedia huggingface dataset:
יהדות הולנד
היסטוריה > המאה ה־18 וה־19

במאה ה־18 הורע מצב היהודים, היקף המסחר שלהם הידרדר והם סבלו משלטון צרפת. 54% מיהודי אמסטרדם תוארו כאנשים שזקוקים לתמיכת הקהילה. ב־1796 הוכרז שוויון זכויות ליהודי הולנד והשלטונות השתדלו לשלבם בחיי המדינה.
בשנת 1810 היו בהולנד 49,973 יהודים אשכנזים ו־5,000 יהודים ספרדים. המלך וילם הראשון התעניין בקהילה היהודית ואף הוציא צווים שנגעו לענייניה הפנימיים.
בתקופה זו עסקו רוב היהודים במסחר ואף בלט חלקם בין המשפטנים והסופרים וכן בשורות הסופרים והאומנים.
ביחס לחינוך בתי-ספר יומיים, ילדים יהודים היו רק באמסטרדם ואף שם הספיקו לקלוט רק שליש מהילדים בגיל בית-ספר.
נוסף לכך התקיימו גם מוסדות חינוך יהודי משלים בערים – אמסטרדם, רוטרדם והאג. גם בית המדרש הוותיק להכשרת רבנים המשיך בפעולתו והיו לו כמה עשרות תלמידים מדי שנה ושנה. בעיקר גדלה השפעת התנועה הציונית ותנועת היהדות החרדית שהתרכזה סביב אגודת ישראל.
היסטוריה > המאה ה־20

בערב מלחמת העולם השנייה נאמד מספר היהודים בהולנד בכ-140,000 נפש ועליהם נוספו 30,000 פליטים יהודים מגרמניה הנאצית. פרוץ מלחמת העולם השנייה עורר בהלה בקרב יהודי הולנד, מחשש לפלישת הנאצים לארצם, ויהודי הולנד חפשו לברוח מהמדינה לכל פינה שקטה בעולם שהסכימה לקלוט אותם. מייד לאחר כניסת הכוחות הגרמנים אל הולנד, ב-10 במאי 1940, הוטלו על היהודים צווים והגבלות. כ־2,000 מהם ברחו וחלק מהאחרים הסתתרו. רבים נשלחו למחנות ריכוז בגרמניה ואל מחנות השמדה במזרח אירופה. בהולנד, על פי תעודות גרמניות, שהה כוח מוגבל מאוד של הוורמאכט, הצבא הגרמני. מרבית ההולנדים לא סייעו ליהודים, וחלקם אף השתתפו בתהליך האיתור, הריכוז וההובלה של יהודי הולנד יחד עם הנאצים. הנאצים הקימו מספר מחנות ריכוז אליהם גורשו היהודים: במזרח הולנד ובצפונה במחנה וסטרבורק ליד העיר חרונינגן אליה גורשו היהודים על ידי "המשטרה הירוקה" (Groene Politie). עם זאת, היו בהולנד מקרים רבים במיוחד של מסירות נפש למען היהודים, כגון פעולות ההצלה של קבוצת בני-בלי-שם, יוהאן ואן הולסט שפעל יחד עם הנרייטה פימנטל וולטר סוסקינד, גודפריד בומאנס, ואחרים. על פי הערכות שונות כ-16 אלף יהודים בהולנד ניצלו מידי הנאצים הודות לסיוע זה. היחס בין מספר חסידי אומות העולם ההולנדים לבין גודל האוכלוסייה גבוה לאין ערוך מבכל מדינה אחרת. אנשי הכפר ניולנדה הסתירו יהודים באופן מאורגן.
אולם, רובה של יהדות הולנד נספתה בשואה – 104,800 נפש, על פי האומדנים. מבחינת יחס הנספים בקהילה, באחוזים, יותר יהודים נשלחו אל מותם מהולנד מאשר מכל מדינה מערב-אירופית אחרת.
היסטוריה > המאה ה־21

הדעות לגבי מספר היהודים חלוקות, הערכות שמרניות מניחות כי בשנת 2005 חיו בהולנד כ-26,500 יהודים. הערכות אחרות מניחות כי בהולנד יש בין 40,000 ל-45,000 יהודים, בכללם כ-10,000 יורדים ישראלים.
רוב היהודים אינם מסונפים לקהילות היהודיות.
הקהילות היהודיות מאוגדות בשני זרמים עיקריים: האורתודוקסים והליברלים. יוצאות מכלל זה הן שתי קהילות חדשות בנות המאה ה־21: הקהילה הקונסרבטיבית בוויספ ובית החידוש באמסטרדם. בית החידוש היא קהילה ליברלית שמקבלת את עקרון היהדות הפטרינאלי, זאת אומרת יהודים שרק אביהם יהודי. ככלל, הזרם הליברלי בהולנד מסורתי יותר מהתנועה הרפורמית העולמית, למרות שייכותו אליה. הולנד היא אחת המדינות האחרונות בעולם בהן ניתן למצוא קהילות רפורמיות שלא השוו את זכויות הנשים לאלו של גברים. כך ישנן קהילות בהן נשים לא מורשות לעלות לתורה, לעטות טלית וכדומה.
בשנות ה-20 של המאה ה-21 הפכה הולנד ליעד מבוקש של מהגרים מישראל בעקבות הרפורמה המשפטית בישראל ומלחמת חרבות ברזל.
ראו גם

בית הכנסת הפורטוגזי באמסטרדם
אנה פרנק
הקהילה היהודית באמסטרדם
אפליית יהודים בהולנד לאחר מלחמת העולם השנייה
בית הכנסת הגדול של האג
בית חיים
מוזיאון השואה הלאומי של הולנד
לקריאה נוספת

נתן נדל, אחד לאחד ובאין רואה : קורות הצלתם של ילדים יהודים בידי ארגוני מחתרת באזור השאובורג באמסטרדם, ילקוט מורשת, פ"ג, תשס"ז, עמ' 105–135.
דן מכמן, מקומה של שואת יהודי הולנד במרקם היסטורי רחב : גישות של היסטוריונים לא-הולנדיים, דפים לחקר השואה, ט"ז, תשס"א, עמ' 41–56.
יגאל בנימין, פעולות ההצלה של המחתרת החלוצית בהולנד, דפים לחקר תקופת השואה, י"ד, תשנ"ח, עמ' 77–107.
הערות שוליים

↑  Nieuwste census: 15,2 miljoen Joden wereldwijd, CIDI, ‏26.4.22
↑  Centraal Bureau voor de Statistiek, Religie in Nederland, Centraal Bureau voor de Statistiek, ‏2020-12-17 (ב־)
↑  קהילת יהודי הולנד, באתר אנו – מוזיאון העם היהודי
↑  יוסף קפלן, קונפסיונליזציה וחילון בקהילות הפזורה הספרדית המערבית בעת החדשה המוקדמת (עמ' 51-50), באתר www.academy.ac.il
↑  הוועידה של המזרחי בהולאנד, הצופה, 16 בינואר 1940
↑  ראו: יוסף מכמן, הערך: הולנד, האנציקלופדיה של השואה, (עורך: ישראל גוטמן), כרך ב', ירושלים: הוצאת יד ושם, תל אביב: הוצאת ספרית פועלים, 1990, עמ' 340–349.
↑  The Netherlands: the greatest number of Jewish victims in Western Europe, באתר בית אנה פרנק
↑   דניאל איסלר, המשכורות נמוכות יותר, המדינה יקרה יותר - אבל הישראלים נוהרים לכאן, באתר TheMarker‏, 2 באוקטובר 2024
| יהדות אירופה |
| --- | --- | --- |
| מדינות | אוסטריה • אוקראינה • אזרבייג'ן • איטליה (סיציליה) • איסלנד • אירלנד • אלבניה • אנדורה • אסטוניה • ארמניה • בולגריה • בלגיה • בלארוס • בוסניה והרצגובינה • בריטניה (גיברלטר • סקוטלנד • ויילס) • גאורגיה • גרמניה • דנמרק • הולנד • הונגריה • טורקיה • יוון • לוקסמבורג • לטביה • ליטא • ליכטנשטיין • מולדובה • מונקו • מלטה • מקדוניה הצפונית • נורווגיה • סלובניה • סלובקיה •  סן מרינו • ספרד • סרביה • פולין • פורטוגל • פינלנד • צ'כיה • צרפת • קפריסין • רומניה • רוסיה • שוודיה • שווייץ • ברית המועצות • יוגוסלביה |  |
| מדינות שההכרה בהן מוגבלת | אבחזיה • קוסובו • צפון קפריסין • דרום אוסטיה • טרנסניסטריה |  |
| אזורים היסטוריים | אשכנז • מזרח אירופה • אוברלנד • אונטרלנד • אלזס • גליציה • טרנסילבניה • קטלוניה • הקרפטים |  |
| --- | --- |
בקרת זהויות :  NLI: 987007533721105171  LCCN: sh85070477
ארנולד פרידמן (נוירולוג)

| --- | --- |
אין תמונה חופשית
 לידה:  25 באוגוסט 1909 פורטלנד, ארצות הברית 
 פטירה:  17 בספטמבר 1990 (בגיל 81) טוסון, ארצות הברית 
 שם לידה:  Arnold Phineas Friedman
 לימודי רפואה:  אוניברסיטת דרום קליפורניה, אוניברסיטת אורגון, אוניברסיטת הרווארד 
 תפקידים:  נוירולוגיה 
 
ארנולד פינאס פרידמן (באנגלית:Arnold Phineas Friedman ‏,
25 באוגוסט 1909 - 17 בספטמבר 1990) היה נוירולוג אמריקאי שנודע בתרומותיו בתחום כאבי הראש.
קורות חייו > ילדות וצעירות

פרידמן נולד ב-1909 בפורטלנד (אורגון) כבן למשפחתם של לנה ושל קרל פרידמן, יליד אוסטריה.למד באוניברסיטת דרום קליפורניה, בה סיים ב-1932 את התואר הראשון וב-1934 את התואר השני. בהמשך סיים ב-1939 לימודי רפואה באוניברסיטת אורגון
ב-1940-1939 עשה סטאז' וב-1942-1940 התמחות בנוירולוגיה בבית החולים
- Los Angeles County Hospital, כיום Los Angeles General Medical Center.
קורות חייו > המשך פיעילותו הרפואית והאקדמית

ב - 1943-1942 עבד כרופא בבית החולים הפסיכיאטרי של בוסטון. ב-1944-1943 השלים התמחות בנוירולוגיה בבית הספר לרפואה של אוניברסיטת הרווארד.
ב-1944 התמנה כמדריך לנוירולוגיה בפקולטה לרפואה של קולגיום הרופאים והמנתחים באוניברסיטת קולומביה, בה כיהן החל מ-1967 כפרופסור קליני לנוירולוגיה.
במקביל עבד בבית החולים והמרכז הרפואי מונטפיורי ברובע ברונקס בניו יורק, בו הקים ב-1947 אחת המחלקות הראשונות לכאבי ראש בעולם. ניהל את הקליניקה הזאת עד 1973 כשפרש לגמלאות ועבר ללמד כפרופסור לנוירולוגיה באוניברסיטת אריזונה. הוא פרש מתקפיד זה ב-1986.
פרידמן נודע כסמכות בתחום כאבי הראש, במיוחד בנושא המיגרנה.
עמד בראש הוועד האד הוק לסיווג כאבי הראש שפעל במסגרת המכון הלאומי למחלות נוירולוגיות ולעיוורון, שפרסם את הסיווג המקיף הראשון של כאבי הראש.
הוא הבחין במרכיב המשפחתי החשוב במקרי מיגרנה, ומצא כי 65% מחולי המיגרנה שטיפל בהם יצאו ממשפחות בעלות עבר של מיגרנה.
בריאיון ב-1958 פרידמן ציין שכאבי ראש רגילים, שאינם קשורים למחלה או לחבלה,
יכולים להיות תוצאה משהות בחדרים בלתי מאווררים כראוי, מאפקט "הבוקר אחרי" של שתיית אלכוהול, מחוסר שינה, עייפות רבה, סטרס רגשי או אי שתיית ספל קפה אחרי שמתרגלים לשתות קפה לעיתים קרובות. במקרים כאלה עוזרים למשל, שתיית קפה, אספירין או אוויר צח.
פרידמן נפטר מאי ספיקת לב בבית החולים "אל דוראדו" בטוסון, אריזונה, בשנת 1990, בגיל 81.
חייו הפרטיים

השאיר אישה, שרה לבית פריץ בת בשם קרול לודוויג, רופאה, ושלושה נכדים.
מבחר ספרים ומאמרים

with Dodi Scholtz - with Shervert H Frazier The Headache Book Dodd Mead, 1973
1953 with George R.Krupf Headaches in children
- with Ernest Harms (ed) Headaches in children
1967 Ch Thomas, Springfield, Illinois
2014 Modern Headache Therapy
1973 Chronic recurring headache:Aspects of diagnosis and differentiation,
1945 - with H H Merritt The relationship of intracranial pressure and presence of blood in the cerebrospinal fluid to the occurrence of headaches in patients with injuries to the head
*  with Ch Brenner and D Denny Brown Post-Traumatic Vertigo and Dizziness
vol.2, Issue 1 The Journal of Nervous and Mental Disease 102(1):p 1-7 July 1945.
1958 -with H E Mikropoulos Cluster Headache
in Neurology sept 1958, 8 (9) 653
with Knox H Finley, J.R. Graham et al, as chairman of the panel - Ad Hoc with - Committee in Classification of Headache A Classification of headaches Neurology, 1 May 1962, 12 (5) 378
Effect of serotonin in migraine patients1960
Neurology, 1 febr 1960, 10, 107
Pathogenesis and Treatement of Headaches
American Journal of Psychiatry ‏ Volume 135, Number 2 1 february 1978 pp.157-173
Clinical Approach to the Patient with Headache
Medical Clinics of North America, volume 62, issue 3, pages 443-450 (1978).
Migraine in Medical Clinics of North America, volume 62, issue 3, pages 481-494 (1978).
Volume 1, No. 6. Treatment of Headache
with Spino, Howard M Treatment of Headache.
The American Journal of the Medical Sciences, volume 249, issue 5, pages 614- (1965).
הוקרה

1958 - יושב ראש הוועד העולמי לחלקר כאבי הראש
יושב ראש המחלקה לכאבי ראש של האיגוד האמריקאי לרפואה ושל האיגוד הנוירולוגי האמריקאי.
יושב ראש האיגוד האמריקאי לחקר כאבי הראש
חבר במועצת המנהלים של הקרן הלאומית למיגרנה בארצות הברית.
מנהל וב-1971 יושב ראש הוועד האמריקאי לפסיכיאטריה ולנוירולוגיה
ראש של כבוד של השבט האינדיאני קיאווה
דמותו בספרות

2015 - פרידמן מוזכר בספר האוטוביוגרפי On The Move - A Life של הנוירולוג אוליבר סאקס כמנהל הקליניקה שקיבל את סאקס לעבודה והעריך אותו אולם לבסוף התאכזב קשות ממנו עקב האומץ והגישה ההוליסטית שלו, כפי שבאו לידי ביטוי בפרסום ספרו "מיגרנה" המתאר, בין היתר, מקרים רבים של "מיגרנה ללא מיגרנה". פרידמן דרש מסאקס שלא לפרסם את הספר, איים עליו שיחסום את הקריירה שלו ופיטר אותו כשנסע לאנגליה לשם פרסום הספר.
הערות שוליים

↑  מאמר הספד בעיתון ניו יורק טיימס ב-20 בספטמבר 1990
↑  באתר הגיניאלוגי ancestry
1 2 3 4 5  מאמר הספד ב"שיקגו טריביון"
↑  באתר הגניאלוגי  ancestry
↑  Oliver Sacks  On the Move - A Life Picador,  London 2015  עמ' 150-3, 157-8, 166
↑  Jerome Groopman The Victory of Oliver Sacks in New York Books Review 21 may 2015
↑  אוליבר סקס באתר web of stories
לורה ת'ורן

| --- | --- |
אין תמונה חופשית
 לידה:  1999 או 2000 לוקסמבורג לוקסמבורג
 מוקד פעילות:  לוקסמבורג 
 תקופת הפעילות:  מ-2024
 עיסוק:  זמרת, מורה למוזיקה
 סוגה:  מוזיקת קאנטרי, מוזיקת פופ
 שפה מועדפת:  לוקסמבורגית, צרפתית
 כלי נגינה:  פסנתר, צ'לו
 
לורה ת'ורן (נולדה ב-1999 או 2000) היא זמרת ומורה למוזיקה לוקסמבורגית; נציגת לוקמסבורג באירוויזיון 2025 עם השיר "La poupée monte le son".‏
ביוגרפיה

ת'ורן למדה לנגן על מספר כלים בצעירותה, כגון פסנתר וצ'לו. מגיל חמש החלה להתחרות בתחרויות שירה שונות. את לימודיה השלימה תואר שני בתורת המוזיקה, פדגוגיה מוזיקלית ושירת פופ מ-IMEP בנמור. ת'ורן היא מורה בקונסרבטוריון למוזיקה באש-סור-אלזטה.
בשנת 2024 חיפש צמד תקליטים פריזאי, המורכב מז'וליאן סלביה ולודוביק-אלכסנדר וידאל, זמר לרצועה החדשה שלהם. מאוחר יותר קיבל הצעה מת'ורן לבצע את שירם, שלימים נקרא "La poupée monte le son".‏ ת'ורן הגישה את השיר לקדם הארצי של לוקסמבורג לאירוויזיון 2025. ב-18 בנובמבר 2024 הוכרזה ת'ורן כאחת משבעת המועמדים הסופיים בתחרות. ב-25 בינואר 2025, בגמר התחרות, שנערך ברוקהל, קיבלה ת'ורן את מירב הנקודות מחבר השופטים הבינלאומי ואת המקום השני בהצבעת הקהל, ובכך נבחרה לייצג את לוקסמבורג באירוויזיון 2025 בבזל.
דיסקוגרפיה > סינגלים

2024 – "La poupée monte le son"
הערות שוליים

↑  Schroeder, Sophie (2025-01-26). "Laura Thorn vertrëtt Lëtzebuerg um Eurovision Song Contest". Radio 100,7 (בלוקסמבורגית). נבדק ב-2025-01-27. Déi 25 Joer jonk Sängerin huet sech gëschter beim nationale Virentscheed, dem Luxembourg Song Contest an der Rockhal, mat hirem Lidd "La Poupée monte le son" kloer duerchgesat.
↑  Thilges, Julie; Schmit, Sandy (2025-01-23). "D'Laura Thorn ënnerstëtzt seng Stëmm mat Sport". RTL Lëtzebuerg (בלוקסמבורגית). Radio Télévision Luxembourg. נבדק ב-2025-01-27. Mam 24 Joer jonke Laura Thorn stelle mir Iech déi zweet vu siwen LSC-Kandidate vir.
↑  Holdiness, Timothy. "Laura Thorn Wins Luxembourg Song Contest 2025". ESCXTRA (באנגלית בריטית). נבדק ב-2025-01-25.
↑  Backes, Sabrina (2025-01-25). "Laura Thorn siegt beim ESC-Vorentscheid in der Rockhal". Luxemburger Wort (בגרמנית). Mediahuis. נבדק ב-2025-01-27. An Selbstbewusstsein mangelt es Laura Thorn nicht, denn seit ihrem fünften Lebensjahr steht sie regelmäßig auf der Bühne und nimmt an Wettbewerben teil.
↑  Monaghan, John (2025-01-26). "Laura Thorn to represent Luxembourg at Eurovision Song Contest". Luxembourg Times (באנגלית בריטית). Mediahuis. נבדק ב-2025-01-27.
↑  Laura Thorn - La Poupée Monte Le Son (Official Luxembourg Song Contest 2025 Lyric Video). Luxembourg Song Contest. 10 בינואר 2025. נבדק ב-27 בינואר 2025. The meeting between Laura Thorn and the Parisians Julien Salvia (music) and Ludovic-Alexandre Vidal (lyrics) went through… Belgium. A former singing teacher of Laura at IMEP in Namur suggested her name to the authors who were looking for a performer for La Poupée Monte Le Son. {{cite AV media}}:  (עזרה)
↑  Helgeson, Justina (2025-01-25). "Luxembourg: Laura Thorn to Eurovision 2025 with "La poupée monte le son"". Eurovisionworld (באנגלית בריטית). נבדק ב-2025-01-27.
| --- | --- |
בקרת זהויות :  MusicBrainz: 5e0c56c9-31cc-4af9-8427-70102b7d0c47
מרג' עיון

| --- | --- |
 מדינה:  לבנון לבנון
 מחוז:  א-נבטיה
 נפה:  מרג' עיון
 שטח:  7.88 קמ"ר
 גובה:  750 מטרים
 אוכלוסייה:  ‏
  ‑ בעיירה:  7,224 (2008)
 קואורדינטות:  33°21′39.94″N 35°35′31.45″E﻿ / ﻿33.3610944°N 35.5920694°E﻿ / 33.3610944; 35.5920694
 אזור זמן:  UTC +2
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמרג' עיון(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמרג' עיון    מפת האזור סביב מרג' עיון tabBackground:;tabBorder:#aaa;defaultTab:0;
 
מרג' עיוּן (בערבית: مرج عيون או مرجعيون – "עמק המעיינות") היא עיירה בלבנון, שממוקמת כשישה קילומטרים מצפון לגבול הבין-לאומי עם ישראל ולמטולה. בסביבתה נובעים מקורותיו של נחל עיון.
מוניציפלית, מרג' עיוּן שייכת לנפת מרג' עיון שבמחוז א-נבטיה. רוב תושבי העיר הם נוצרים אורתודוקסים, ומיעוטם נוצרים קתולים, מוסלמים ודרוזים.
מרג' עיון היא עיר מחוז שבה מתקני ממשלה, בסיס צבאי (מחנה מרג'-עיון), בית חולים ושוק, והיא גם מקום מושבו של הבישוף היווני קתולי של אפארכיית בניאס (אנ'); כיום מחזיק במשרה זו הבישוף ג'ורג' ניקולא חדאד (אנ').
באזור נמצאים גם ביצורים שהקימו הצרפתים, וכן בית עלמין צבאי צרפתי שרוב הקבורים בו הם חיילים מהמושבות הצרפתיות שנהרגו במהלך מלחמת העולם השנייה.
היסטוריה

עיר מקראית בשם עִיּוֹן נזכרת בתנ"ך בספר מלכים א', ט"ו, כ'; במלכים ב', ט"ו, כ"ט ובדברי הימים ב', ט"ז, ד'. כמו כן היא נזכרת בספרות חז"ל בתלמוד ירושלמי, מסכת סנהדרין. יישוב קדום זה מזוהה עם תל דבין השוכן בעמק עיון.
ב-1179 נערך במקום זה קרב מרג' עיון. קרב מרג' עיון היה הקרב העיקרי בסדרת קרבות בין צבא ממלכת ירושלים הצלבנית בראשות בולדווין הרביעי מלך ירושלים, והצבא האיובי - מוסלמי בפיקודו של צלאח א-דין.
העיר הייתה עיר מחוז בממשל הצרפתי החל משנת 1920 ועד מתן עצמאות ללבנון בסוף מלחמת העולם השנייה. הצרפתים הקימו בה מחנה-מבצר שבו שכן גדוד חי"ר. בנובמבר 1925, כחלק מהמרד הדרוזי, השתלטו המורדים הדרוזים על העיר, ובעיתונות הופיעו סיפורי זוועה על פגיעה בתושבים הנוצרים.
ביוני 1941 התבצרו בעיירה כוחות של הצבא הצרפתי הנאמן לשלטון וישי, כנגד כוחות בעלות הברית. ב-9 ביוני 1941 כבשו בעלות הברית את העיר, אולם כוחות של וישי חדרו חזרה למרג' עיון. הקרבות נמשכו כשבוע עד השתלטות בעלות הברית על העיירה.
בין מלחמות העולם ואחריהן היגרו רבים מתושבי העיירה לאמריקה הצפונית והדרומית. טייס הקרב האמריקאי ג'יימס ג'בארא, אלוף הפלות במלחמת קוריאה (1950–1954), הוא מיוצאי העיירה.
בסוף יוני 1958 כותרה מרג' עיון על ידי המורדים נגד ממשלת לבנון.
ב-10 במרץ 1976, בתחילת מלחמת האזרחים הלבנונית, השתלטו אנשי צבא לבנון הערבי על מרג' עיון. ב-7 באוקטובר 1976 התפתח קרב בין קליעה ומרג' עיון. הקרבות נמשכו מספר ימים עם הפוגות וב-17 באוקטובר 1976 החלו במסע לכיבוש מרג' עיון. לאחר קרב של מספר ימים, שבו נהרגו כ-30 מוסלמים, שחררו אנשי קליעה את מרג' עיון.
בשנת 1977 נכבשה העיירה, בעידוד צה"ל, בידי המיליציה המרונית "צבא לבנון החופשית" שמרבית לוחמיה נמנו עם תושבי הכפרים קליעה ובורג' אל-מולוכ. מאוחר יותר הגיע לאזור מביירות רב-סרן סעד חדאד, בן העיירה שקיבל פיקוד על המובלעת המזרחית. בין השנים 1977 עד נסיגת צה"ל מלבנון ב-2000 הייתה העיר מרכז צבאי ומנהלי לכוחותיו של חדאד, ואחר כך – לחיילי צבא דרום לבנון. בעיר שכנה גם מפקדת יחידת הקישור ללבנון של צה"ל (יק"ל).
כחלק מהתמרון הקרקעי בלבנון  בין 22 ל-23 בנובמבר 2024 העיירה נכבשה על ידי כוחות צה"ל.
ראו גם

עמק עיון
הערות שוליים

↑  תלמוד ירושלמי, מסכת סנהדרין,  פרק א', הלכה ב' (דפוס וילנא: דף ד', עמוד ב')
↑  המורדים במרג'-עיון, הארץ, 15 בנובמבר 1925
תנועת המורדים, הארץ, 17 בנובמבר 1925
↑  שחיטת מרוניטים במרג'-עיון, דואר היום, 15 בנובמבר 1925
↑  העיתונים הערבים והמרד הדרוזי, הארץ, 3 בדצמבר 1925
↑  נכבשו צור, דירה ומרג' עיון, המשקיף, 10 ביוני 1941
↑  כבוש מרג' עיון במרכז החזית הסורית, דבר, 13 ביוני 1941
↑  לא נוכל עוד להמנע מקרבות ממש!, הַבֹּקֶר, 18 ביוני 1941
↑  מרג' עיון נכבשה שוב, הַבֹּקֶר, 26 ביוני 1941
↑  מרג' עיון שבגבול ישראל עומדת ליפול בידי המורדים, הַבֹּקֶר, 28 ביוני 1958
↑  כוחות סוריים נוספים - לצידון, מעריב, 8 באוקטובר 1976
↑  הושגה הפוגה בין קליעה למרג'־עיון, דבר, 11 באוקטובר 1976
↑  נוצרים מקליעה חדרו למרג'־עיון, דבר, 19 באוקטובר 1976
↑  הנוצרים בלבנון עושים מאמץ להשלים כיבוש, מעריב, 22 באוקטובר 1976
↑   ציוץ של Mount Levnon ברשת החברתית אקס (טוויטר), "After the town of Khyam, Marjeioun has also been fully liberated and is now under the control of the Israeli army.",‏ 22 בנובמבר 2024
| --- | --- |
בקרת זהויות :  NLI: 987007443982605171
סוניק (קומיקס)

| --- | --- |

עטיפת הכרך השבעה עשר, אמנות מאת ג'ק לורנס
 מידע קומיקס
 תקופת פרסום מקורית:  4 באפריל 2018 – הווה (7 שנים)
 סינדיקציה:  IDW Publishing
 ארץ מקור:  ארצות הברית 
 שפת המקור:  אנגלית
 מוציא לאור:  IDW Publishing
 אתר רשמי
 
עטיפת הכרך הראשון בעברית, אמנות מאת טייסון הס
סוניק הקיפוד (באנגלית: Sonic the Hedgehog) היא סדרת קומיקס המבוססת על זיכיון משחקי הווידאו "סוניק הקיפוד" של חברת סגה. הכרך הראשון של הסדרה יצא ב-4 באפריל 2018 על ידי IDW Publishing. זה הקומיקס השלישי המבוסס על סוניק הקיפוד, הקודמים היו "Sonic The Comic" על ידי Fleetway Publication ו"סוניק הקיפוד" על ידי ארצ'י קומיקס.
בישראל, חוברות הקומיקס מופצות בתרגום לעברית על ידי מודן הוצאה לאור, תחת השם "סוניק". החלק הראשון הופץ בתחילת שנת 2020 תחת השם "מזימת המזיקניקים", והוא כולל את ארבעת הכרכים הראשונים. החלק השני, "גורלו של דוקטור אגמן", שוחרר בסוף אוגוסט של אותה שנה. חלק שלישי שוחרר במרץ 2021 תחת השם "הקרב על אי המלאכים", וחלק רביעי באוגוסט תחת השם "מתקפת הזומבוטים". החלק החמישי, "עיר בסכנה", שוחרר בינואר 2022.
רקע

ביולי 2017, IDW Publishing הכריזה עסקה עם סגה לייצר סדרה חדשה של קומיקס על סוניק הקיפוד בעקבות ביטול הסדרה הקודמת של ארצ'י קומיקס. ארבעת הכרכים הראשונים שלה שוחררו כל שבוע בחודש מאי, אך נכון להיום כל כרך משוחרר פעם בחודש. אושר כי הסופר איאן פלין יחזור לעבוד עם האמן טייסון הס.
במהלך ניו יורק Comic Con 2017, פלין אישר כי דמויות ישנות וחדשות ישתתפו בעתיד, דבר זה מרמז כי דמויות מהמשחקים המקוריים והקומיקסים המקוריים אולי יופיעו בסדרה. עם זאת, ב-28 בדצמבר 2017, פלין גילה כי הדמויות שהוא יצר עבור ארצ'י קומיקס הם מחוץ לתחום בקומיקס של IDW Publishing.
ב-11 בינואר 2018, IDW השיקה קבוצת פייסבוק שכותרתו "IDW Sonic Comic Squad!" שבו הם ישחררו את כל החדשות האחרונות על הקומיקס.
כמה ימים אחרי נחשף כי טרייסי יארדלי, שעבד במקור על סוניק הקומיקס של ארצ'י, יהיה בין אמני הקומיקס שיעבדו בו.
תקציר העלילה

העלילה ממשיכה לאחר אירועי המשחק Sonic Forces. אמנם המלחמה בין המחתרת לדוקטור אגמן הסתיימה, אך עבודתו של סוניק עדיין לא נגמרה, מכיוון שמספר רובוטים המשיכו לתקוף כפרים קטנים ברחבי כוכב מוביוס. על מנת להצליח, סוניק צריך את עזרתם של חבריו: טיילס, נאקלס הקיפודן ואיימי רוז, יחד עם כמה בני ברית חדשים.
דמויותיו

הקומיקס מציג את הדמויות הראשיות של סדרת המשחקים: סוניק, טיילס, נאקלס, איימי רוז, בלייז החתולה, דוקטור אגמן, אורבוט וקיובוט, שאדו הקיפוד, רוז' בת העטלף וצוות כאוטיקס.
במשך הקומיקס הצטרפו גם דמויות חדשות ומקוריות:
טנגל הלמורה: היא בעלת זנב טבעת ובעלת ברית של סוניק. אופייה נועז וחסר פחד, והיא נוטה להסתבך בעימותים עם הנבלים.
הקשוח והאכזרי: הם זוג אחים בואשים המשמשים כיריבים של סוניק. הם בריונים שאינם מצטיינים בחוכמה יתרה.
וויספר הזאבה: בעלת ברית של סוניק ותומכת במחתרת, היא תמיד לוחשת, ולא אוהבת להיות בקבוצות.
ג'ול החיפושית: חיפושית מואנשת, משגיחה על מוזיאון המינרלים. החברה הכי טובה של טנגל, והמנהיגה הנוכחית של המחתרת.
בל בת טינקר: רובוטית בדמות בובת מריונטה ובעלת ברית של סוניק, נבנתה על ידי מר טינקר (ד"ר אגמן שאיבד את הזיכרון). סוניק וטיילס מצאו אותה בבסיס ישן של אגמן, ומאז היא באה איתם להרבה הרפתקאות.
ד"ר סטרלין הפלטיפוס: החל את דרכו כשפוטו של אגמן מקומיקס 3 עד תחילת קומיקס 7. בקומיקס "הרעים באים" (המתרחש בין קומיקס 8 ל-9), סטרלין מחליט להתחרות באגמן ולהוכיח את עליונותו. בקומיקס 9, "המרוץ להצלת אומגה", הוא מנסה ללכוד את טיילס במעבדתו, ובספר 11, "ציד הזטי הגדול", הוא חוטף את בל. מאז הפך לאחד מאויביו המושבעים של סוניק.
קלאץ': אופוסום ערמומי שהתגורר בפארק הלבן, מתחם תחרויות היצור צ'או, עד קומיקס 9. הוא גורש משם על ידי איימי, רוז', קרים וצ'יז. בקומיקס 12, "אתגר האש", הוא נמלט מסוכנות כאוטיקס יחד עם הקשוח והאכזרי, והפך גם הוא לאויב של סוניק.
ליל הינשוף: מנהל את תוכנית הרדיו הלילית בתחנת קטב"ר 199.2 בעיר זהרורים, ולצדו דון התרנגול, האחראי על תחזוקת האולפן.
דון התרנגול: אחרי תחזוקה באולפן של קטב"ר.
סקרפי התיש: תיש זקן, ראש הכפר הנקרא ״כפר התחנה״.
שמות הקומיקסים > סוניק 1: מזימת המזיקניקים

לאחר שהביס את דוקטור אגמן, סוניק מגלה שרובוטים ממשיכים לתקוף כפרים. הוא יוצא לחקור את המקור למתקפות ונעזר בחבריו כדי להתמודד עם האיום החדש. ￼
שמות הקומיקסים > סוניק 2: גורלו של דוקטור אגמן

דוקטור אגמן נעלם, אך השמועות מספרות שהוא חי בכפר קטן תחת זהות חדשה. סוניק וחבריו יוצאים לבדוק את העניין, אך נתקלים באויבים חדשים ובדילמות מוסריות
שמות הקומיקסים > סוניק 3: הקרב על אי המלאכים

סוניק ונאקלס משתפים פעולה כדי להגן על אי המלאכים מפני פלישה של כוחות אויב, בעוד סודות מהעבר מתגלים ומעמידים את חברותם במבחן.
שמות הקומיקסים > סוניק 4: מתקפת הזומבוטים

וירוס מטאל מתפשט והופך יצורים לזומבוטים. סוניק נאבק לעצור את המגפה, אך מגלה שהזיהום מתחיל להשפיע גם עליו.
שמות הקומיקסים > סוניק 5: עיר בסכנה

דוקטור אגמן מטביע ערים בווירוס המפלצתי, וסוניק נאבק לעצור את התפשטות הזיהום בגופו, בעוד חבריו נופלים קורבן למגפה. ￼
שמות הקומיקסים > סוניק 6: הרגע האחרון

המאבק בווירוס מטאל מגיע לשיאו, וסוניק וחבריו חייבים למצוא פתרון לפני שהעולם כולו ייהרס. המתח גובר כשהזמן אוזל.
שמות הקומיקסים > סוניק 7: הכל או כלום

וירוס מטאל השתלט על כוכב מוביוס, וסוניק וחבריו נמלטים לאי המלאכים, המקום הבטוח האחרון. כדי לעצור את המתקפה הקטלנית, הם נאלצים לשתף פעולה עם דוקטור אגמן. ￼
שמות הקומיקסים > סוניק 8: הכחול הגדול

סוניק מתמודד עם השלכות הזיהום בווירוס מטאל, בעוד אויבים חדשים וישנים מאיימים על השלום השברירי שהושג.
שמות הקומיקסים > סוניק 9: המרוץ להצלת אומגה

רובוט־העל אומגה נהרס בקרב, וסוניק וחבריו מחפשים דרך לבנות אותו מחדש. הם נתקלים במאמן מסתורי של אצני צ’או אלופים, שמחזיק בחלקים המתאימים, אך המחיר שהוא מבקש גבוה במיוחד.
שמות הקומיקסים > סוניק 10: ריצת מבחן

סוניק וחבריו עומדים בפני אתגרים חדשים, כאשר טכנולוגיה מתקדמת ואויבים מתוחכמים מציבים בפניהם מבחנים קשים במיוחד.
שמות הקומיקסים > סוניק 11: ציד הזטי הגדול

סוניק יוצא לצוד את הזטי, יצורים עוצמתיים המאיימים על העולם, בעודו מתמודד עם קונפליקטים פנימיים ועם נאמנויות מתערערות.
שמות הקומיקסים > סוניק 12: מבחן האש

העולם ניצב בפני איום חדש, וסוניק וחבריו חייבים לעבור מבחנים קשים כדי להוכיח את יכולתם ולהציל את המצב.
שמות הקומיקסים > סוניק וחברים: הרעים באים (מתרחש בין קומיקס 8 ל-9)

לאחר התפשטות וירוס מטאל, דוקטור סטרלין משחרר את, זאבוק (מנהיג ששת הקטלניים), מימיק והקשוח ואכזרי, ועובד עליהם כדי שיעזרו לו לחזור לדוקטור אגמן. החוברת מציגה את האינטראקציות בין הנבלים, את הקונפליקטים הפנימיים ביניהם, ואת הדרכים שבהן הם מאיימים על סוניק וחבריו.
הסיפור משמש כהשלמה לאירועים המרכזיים ומספק עומק נוסף לעלילת סדרת הקומיקס הראשית.